**SUTARTIES SPECIALIOJI DALIS**

2015-02-18, Nr.

**UAB Technologijų ir inovacijų centras**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303200016, registruotos buveinės adresas A. Juozapavičiaus g. 13, Vilniaus m., Vilniaus m. sav., Lietuvos Respublika, duomenys apie kuria kaupiami ir saugomi VĮ Registrų centras, atstovaujama Generalinio direktoriaus Mariaus Juknevičiaus, veikiančio pagal bendrovės įstatus (toliau - Pirkėjas), ir

**UAB „Blue Bridge"**, pagal Lietuvos Respublikos įstatymus teisėtai įregistruota ir veikianti uždaroji/ akcinė bendrovė, juridinio asmens kodas 1114453314, registruotos buveinės adresas J. Jasinskio g. 16A, Vilniaus m., Vilniaus m. sav., Lietuvos Respublika, duomenys apie kurią kaupiami ir saugomi VĮ Registrų centras**,** atstovaujama Daliaus Butkaus, veikiančio pagal įmonės įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinamos Šalimis,sudarė šią prekių pirkimo - pardavimo sutartį (toliau – Sutartis).

1. **SUTARTIES OBJEKTAS (Sutarties BD 4 dalis)**
	1. Tiekėjas įsipareigoja Sutartyje numatytomis sąlygomis perduoti serverių operatyviąją atmintį (toliau – Prekės) Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais*.*
2. **PREKIŲ KIEKIS IR KAINA (Sutarties BD 5 dalis)**
	1. Pagal šią Sutartį Pirkėjui tiekiamos Prekės, aprašytos Techninėje specifikacijoje.
	2. Pagal šią Sutartį Pirkėjui tiekiamos Prekės pagal poreikį, neviršijant Sutarties SD 2.3 punkte nurodyto maksimalaus Prekių kiekio ir Sutarties SD 2.4 punkte nurodytos Prekių kainos.
	3. Prekių kiekis - nurodytas Sutarties SD Priede Nr. 1.
	4. Bendra Prekių kaina sudaro 31.741,47 EUR (Trisdešimt vienas tūkstantis septyni šimtai keturiasdešimt vienas euras 47 ct), įskaitant PVM. Bendrą Sutarties kainą sudaro:
		1. Prekių kaina - 26.232,62 EUR (Dvidešimt šeši tūkstančiai du šimtai trisdešimt du eurai 62 ct), neįskaitant PVM;
		2. Pridėtinės vertės mokestis (PVM) - 21 % 5.508,85 EUR (Penki tūkstančiai penki šimtai aštuoni eurai 85 ct).
	5. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas –fiksuotas įkainis.
	6. Pirkėjas moka Tiekėjui už faktiškai pristatytas Prekes pagal Sutarties SD Priede Nr. 1 nurodytus Prekių įkainius. Prekių įkainiai Sutarties galiojimo laikotarpiu nekeičiami.
	7. Sutarties galiojimo laikotarpiu Pirkėjas turi teisę koreguoti perkamų Prekių kiekius, neviršijant Sutarties SD 2.4 punkte nurodytos Prekių kainos.
3. **PREKIŲ KOKYBĖ (Sutarties BD 6 dalis)**
	1. Prekės ir Prekių kokybė turi atitikti Sutarties BD 6 dalyje ir Techninėje specifikacijoje nurodytus reikalavimus.
	2. Prekėms nustatomas Tiekėjo arba Prekių gamintojo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis kaip 12 mėnesių garantijos terminas, skaičiuojamas nuo Prekių perdavimo-priėmimo akto pasirašymo dienos.
	3. Garantinio laikotarpio metu pastebėtiems trūkumams šalinti nustatomas 14 kalendorinių dienų terminas.
	4. Prekių trūkumais laikomi Prekių neatitikimas Techninei specifikacijai.
	5. Už nustatytų Prekių trūkumų nepašalinimą per Sutarties SD 3.3 punkte nustatytą terminą Tiekėjas, Pirkėjui pareikalavus, moka Pirkėjui 0,04 procentų nuo trūkumų turinčių Prekių kainos dydžio delspinigius už kiekvieną uždelstą dieną.
	6. Maksimali delspinigių ir (ar) baudų suma, Tiekėjo mokėtina pagal šią Sutartį, negali viršyti  15 % bendros Prekių kainos.
4. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA (Sutarties BD 8 dalis)**
	1. Tiekėjas Sutarčiai vykdyti neturi teisės pasitelkti Subtiekėjų.
5. **PREKIŲ PRISTATYMO TERMINAI IR PERDAVIMO - PRIĖMIMO TVARKA (Sutarties BD 9 dalis)**
	1. Tiekėjas įsipareigoja Prekes pristatyti Techninėse specifikacijose nustatytais terminais.
	2. Prekių pristatymo vietos nurodytos Techninėse specifikacijose.
	3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys (Sutarties SD 8.1 punktas).
	4. Už vėlavimą pristatyti Prekes per Sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 7,24 EUR už visą vėlavimo laikotarpį).
6. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)**
	1. Pirkėjas sumoka Tiekėjui už faktiškai pristatytas kokybiškas Prekes per 30 (trisdešimt) kalendorinių dienų nuo PVM sąskaitos faktūros ar kito tipo priklausančio išrašyti ir Pirkėjui pateikti dokumento, atitinkančio PVM sąskaitos faktūros turinį ir tikslą (toliau – Sąskaita) gavimo dienos.
	2. Tiekėjas Prekių perdavimo – priėmimo aktą Pirkėjui pateikia pristatydamas Prekes. Pirkėjui per Sutarties BD 9.3 punkte nurodytą terminą pasirašius Prekių perdavimo – priėmimo aktą, Tiekėjas per 2 darbo dienas pateikia Pirkėjui Sąskaitą už faktiškai pristatytas Prekes.
7. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
	1. Ši Sutartis įsigalioja nuo 2015 m. vasario 20 d. ir galioja iki visiško šalių sutartinių įsipareigojimų įvykdymo, tačiau ne ilgiau kaip 1 (vienerius) metus.
8. **PRANEŠIMAI (Sutarties BD 18.5 punktas)**
	1. Pirkėjo kontaktiniai adresai pranešimams siųsti: adresas - Geologų g. 16, Vilnius, elektroninis paštas - info@etic.lt, faksas - (8 5) 278 2299.
	2. Tiekėjo kontaktiniai adresai pranešimams siųsti: adresas - J. Jasinskio g. 16A, elektroninis paštas - info@bluebridge.lt, faksas – (8 5) 252 6069.
9. **KONTAKTINIAI ASMENYS (Sutarties BD 18.6 punktas)**
	1. Pirkėjo atstovų, kurie bus atsakingi už šios Sutarties vykdymą, kontaktai: Infrastruktūros departamento,
	2. Tiekėjo atstovų, kurie bus atsakingi už šios Sutarties vykdymą, kontaktai:
10. **PRIEDAI**
	1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
	2. Prie Sutarties SD pridedami šie priedai:
		1. Priedas Nr. 1 – Prekių kiekis ir įkainiai, 1 lapas.
11. **ŠALIŲ REKVIZITAI**

|  |  |
| --- | --- |
| **Tiekėjas****UAB „Blue Bridge"**J. Jasinskio g. 16A, LT-03163, VilniusĮmonės kodas: 1114453314PVM kodas: LT114453314 A.s. Nr. LT 71 7044 0600 0109 3756AB SEB bankasBanko kodas: 70440 Tel. Nr.: (8 5) 252 6060Faksas: (8 5) 252 6069\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė, parašas)(A.V.) | **Pirkėjas****UAB Technologijų ir inovacijų centras**Buveinės adresas: A.Juozapavičiaus g. 13, LT- 09311, VilniusAdresas korespondencijai: Geologų g.16, LT- 02190 VilniusĮmonės kodas: 303200016 PVM kodas: LT100008194913A.s. Nr. LT55 7400 0456 0822 3810Danske Bank A/S Lietuvos filialasBanko kodas: 74000 Telefonas: 8 5 2782272Faksas: 8 5 2782299\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos, vardas, pavardė, parašas) |

1 Priedas

**Prekių kiekis ir įkainiai**

|  |  |  |  |
| --- | --- | --- | --- |
| **Eil. Nr.** | **Pirkimo objektas** | **Kiekis Sutarties galiojimo laikotarpiu** | **Įkainis EUR be PVM** |
| 1. | A tipo operatyvioji atmintis | 48 |  |
| 2. | B tipo operatyvioji atmintis | 48 |  |